কলাকাতার পুজোর স্পেশাল আকর্ষণ অবশ্যই সনাতন দিন্দা! প্যান্ডেলের গ্ল্যামার এক নিমেষে বাড়িয়ে দেয়  তাঁর হাতের ছোঁয়া। অবাক লাগলেও, সেই সনাতনই এবার কলকাতার পুজোয় নেই। কোনও পুজোতেই মণ্ডপ গড়তে ডাক পাননি এই শিল্পী।  
 ওয়েব ডেস্ক: কলাকাতার পুজোর স্পেশাল আকর্ষণ অবশ্যই সনাতন দিন্দা! প্যান্ডেলের গ্ল্যামার এক নিমেষে বাড়িয়ে দেয়  তাঁর হাতের ছোঁয়া। অবাক লাগলেও, সেই সনাতনই এবার কলকাতার পুজোয় নেই। কোনও পুজোতেই মণ্ডপ গড়তে ডাক পাননি এই শিল্পী।   গত বেশ কয়েক বছর ধরে সনাতনের অভিনব প্যাণ্ডেল দেখতে লাখ মানুষের লম্বা লাইন পড়েছে। প্রতিমাতেও পড়েছে তাঁর শৈল্পিক ছাপ। উদ্যক্তা থেকে দর্শনার্থী সকলের আকর্ষণের কেন্দ্রে থেকেছে শিল্পী সনাতন দিন্দার আর্ট ওয়ার্ক। কিন্তু এহেন স্বনামধন্য শিল্পি এবার কেন পুজো ময়দানের বাইরে? এবার পুজোয় কী করছেন সনাতন? শিল্পি জানাচ্ছেন, "কোনও প্ল্যান নেই, কিছু করছি না।" সে কি! যাকে পাওয়া নিয়ে রীতিমতো কম্পিটিশন হয় পুজো কমিটিগুলির মধ্যে, তিনি এবার পুজোয় পুরো ফাঁকা! কেন এমন হল? তবে কলকাতার বাতাসে কিন্তু ভাসছে অন্য কথা! কেউকেউ বলছেন পোস্তায় ব্রিজ ভাঙা নিয়ে ডকুমেন্টরি বানানোর মাসুল গুণছেন সনতান দিন্দা! এই প্রসঙ্গে শিল্পি মনে করেন, এক শ্রেণিকে বিনোদন দেওয়াটা কাজ নয়। সামাজিক রেসপনসিবিলিটি আছে তাঁর। এসব নিয়ে খানিক অভিমানীও শিল্পী। যে চেতলা অগ্রণীর পুজোর সঙ্গে প্রতিবার যুক্ত থাকেন সনাতন দিন্দা। এবার সেখানে আর কাজ করছেন না। এই পুজোর সঙ্গে জড়িয়ে আছেন মন্ত্রী ফিরহাদ হাকিমও। অভিমানী সনাতন দিন্দা এখন ব্যস্ত তাঁর বিসর্জন সিরিজের ছবি আঁকা নিয়ে।